
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 213 

7 Δεκεμβρίου 1994 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

379. Τροποποίηση του Π.Δ. 350/92 (ΦΕΚ Α' 173) περί 
Οργανισμού Ναυτικής Σχολής Πολέμου (ΝΣΠ). 1 

380. Τροποποίηση και συμπλήρωση διατάξεων του 
Π.Δ. 213/83 «Οργάνωση και λειτουργία του Ειδι¬ 
κού Λογαριασμού Οικογενειακών Επιδομάτων 


Ναυτικών» (Α. 77) . 2 

381. Μεταβίβαση αρμοδιοτήτων τροποποιήσεων 
εγκεκριμένου ρυμοτομικού σχεδίου πόλεως στο 
Δήμο Σερρών (Ν. Σερρών). 3 


382. Προσαρμογή του κ.ν. 2190/1920 περί ανωνύμων 
εταιρειών, όπως ισχύει, προς τις διατάξεις της 
οδηγίας 89/117/ΕΟΚ του Συμβουλίου της 13ης 
Φεβρουάριου 1989, «όσον αφορά τις υποχρεώ¬ 
σεις δημοσίευσης των λογιστικών εγγράφων των 
εγκατεστημένων σε ένα κράτος μέλος υποκατα¬ 
στημάτων των πιστωτικών ή χρηματοπιστωτικών 
ιδρυμάτων που έχουν την έδρα τους εκτός του 
κράτους μέλους αυτού». 4 

ΠΡΑΞΕΙΣ ΥΠΟΥΡΓΙΚΟΥ ΣΥΜΒΟΥΛΙΟΥ 

Παραχώρηση κατά κυριότητα και χωρίς τίμημα, δημό¬ 
σιας δασικής έκτασης 118,788 στρεμμάτων, που 
βρίσκεται στη θέση «Αγελαδομάνδρια - Λακιά» της 
Περιφέρειας Κοινότητας Μαρμάρων Νομού Ιωαννί- 
νων, στον Οργανισμό Εργατικής Κατοικίας, για ανέ¬ 


γερση εργατικών κατοικιών. 5 

ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 379 (1) 


Τροποποίηση του Π.Δ. 350/92 (ΦΕΚ Α' 173) περί Οργανι¬ 
σμού Ναυτικής Σχολής Πολέμου (ΝΣΠ). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α. Το άρθρο 1 παρ. 1 και 2 του Ν.Δ. 621/70 (Α' 172) 
«περί Ναυτικής Σχολής Πολέμου». 

β. Την παράγραφο 4 εδ. δ' άρθρου 15 και την παρ. 1 του 
άρθρου 18 του Ν. 660/77 (Α' 218) «περί Υπουργείου 
Εθνικής Αμύνης κ.λ.π». 


γ. Την γνώμη του Ανωτάτου Ναυτικού Συμβουλίου (πρα¬ 
κτικό υπ’ αριθ. 21/4.4.94). 

δ. Την εισήγηση του Αρχηγού του Γενικού Επιτελείου 
Ναυτικού από 2.7.94. 

ε. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη εις βάρος του κρατικού 
προϋπολογισμού. 

στ. Τη γνωμοδότηση υπ’ αριθμ. 633/1994 από 10 Νο¬ 
εμβρίου 1994 του Συμβουλίου της Επικράτειας μετά από 
πρόταση του Υπουργού Εθνικής Άμυνας, αποφασί¬ 
ζουμε: ^ 

Άρθρο 1. 

1. Η Υποπαράγραφος 2α του άρθρου 6 του Π.Δ. 350/92 
(ΦΕΚ Α' 173) «Περί Οργανισμού Ναυτικής Σχολής Πολέ¬ 
μου (ΝΣΠ)», όπως ισχύει σήμερα αντικαθίσταται ως παρα¬ 
κάτω: 

«α. Το Ειδικό Επιστημονικό Προσωπικό που καλύπτει τα 
εξής αντικείμενα εκπαιδεύσεως: 

(1) . Στρατηγικών Σπουδών. 

(2) . Διπλωματικής Ιστορίας - Διεθνών Σχέσεων. 

(3) . Διευθυντικής - Επιχειρησιακής Ερεύνης. 

(4) Ιστορίας. 

(5) Οικονομικής Επιστήμης.» 

Άρθρο 2 

1. Η Παράγραφος 2 του άρθρου 11 του Π.Δ. 350/92 
(ΦΕΚ Α' 173) «περί Οργανισμού Ναυτικής Σχολής Πολέ¬ 
μου (ΝΣΠ)», όπως ισχύει σήμερα αντικαθίσταται όπως πα¬ 
ρακάτω: 

«2. Η φοίτηση στο Σ.Ε.Α.Ν. είναι για μεν τους Μαχίμους 
Αξιωματικούς της τάξεως των 4 μηνών, για δε τους Αξιω¬ 
ματικούς των λοιπών ειδικοτήτων της τάξεως 3 μηνών, 
λόγω μη παρακολουθήσεως υπ’ αυτών του εξειδικευμέ- 
νου τομέα «Α» Επιχειρησιακή Σχεδίαση - Οργάνωση και 
Έλεγχος Ναυτικών Επιχειρήσεων. Η φοίτηση στο Σ.Π.Ν. 
διαρκεί 5-7 μήνες.» 

Άρθρο 3 

1. Η παράγραφος 13 του άρθρου 7 του Π.Δ. 350/92 
(ΦΕΚ Α' 173) όπως ισχύει σήμερα αντικαθίσταται όπως 
παρακάτω: 

«13. Τα καθήκοντα και οι αρμοδιότητες του ανωτέρου 
προσωπικού καθώς και του λοιποιύ Μονίμου προσωπικού 
στελεχώσεως της ΝΣΠ καθορίζονται περαιτέρω και ανα¬ 
λύονται λεπτομερέστερα στον Κανονισμό Οργανώσεως 

και Λειτουργίας της Σχολής (ΚΟΛ/ΝΣΠ).» 

Αρθρο 4 

Η παράγραφος 3 του άρθρου 11 του ΠΔ 350/92 (ΦΕΚ 
Α' 173) όπως ισχύει σήμερα, αντικαθίσταται όπως παρα¬ 
κάτω: 

«3. Τα Σχολεία της ΝΣΠ διαιρούνται σε τμήματα της τά- 
ξεως, κατά προτίμηση, των 20 σπουδαστών έκαστο.» 

Αρθρο 5 

Το άρθρο 12 του Π,Δ. 350/92 (ΦΕΚ Α' 173) όπως ισχύει 
σήμερα αντικαθίσταται όπως παρακάτω: 

Αρθρο 12 

Αξιολόγηση Εργασιών και Επιδόσεως Σπουδαστών 

1. Η επίδοση κάθε σπουδαστού κατά την φοίτησή του 
στο Σ.Ε.Α.Ν. ή Σ.Π.Ν. χαρακτηρίζεται με βαθμούς σε κλί¬ 
μακα από μηδέν ως εκατό (0-100) 

2. Κάθε σπουδαστής λαμβάνει: 

α. Ένα βαθμό για κάθε γραπτή ή ατομική εργασία που 
εκτελείται στη Σχολή όπως καθορίζεται στον Κανονισμό 
Εκπαιδεύσεως. Ο μέσος βαθμός που προκύπτει από το 
σύνολο των εργασιών αυτών πολλαπλασιάζεται με συντε¬ 
λεστή 0,4 και τοιουτοτρόπως προκύπτει ο βαθμός των 
γραπτών ατομικών εργασιών, που εκτελούνται στη Σχολή. 

β. Ένα βαθμό για κάθε γραπτή ατομική, ή ομαδική εργα¬ 
σία όπως καθορίζεται στον Κανονισμό Εκπαιδεύσεως που 
προετοιμάζεται εκτός Σχολής και παρουσιάζεται στη 
Σχολή ενώπιον ακροατηρίου. Ο μέσος όρος που προκύ¬ 
πτει από το σύνολο των εργασιών αυτών πολλαπλασιάζε- 
ται με συντελεστή 0,4 και τοιουτοτρόπως προκύπτει ο 
βαθμός των γραπτών ατομικών ή ομαδικών εργασιών που 
προετοιμάζονται εκτός Σχολής και παρουσιάζονται στη 
Σχολή. 

Υ. Ένα βαθμό για κάθε προφορική ατομική ή ομαδική 
εργασία, όπως αυτές καθορίζονται στον Κανονισμό Εκ- 
παιδεύσεως. 

Επίσης ένα βαθμό από την γενική απόδοση του σπου¬ 
δαστού, για την οποία συνεκτιμώνται τα ακόλουθα: 

(1) Η νοημοσύνη, οξύτητα κρίσεως και η ορθή εκτίμηση 
των πραγμάτων. 

(2) Το πρακτικό πνεύμα και η αντίληψη της πραγματικό- 
τητος. 

(3) Η πρωτοτυπία σκέψεως και η εποικοδομητική φα¬ 
ντασία. 

(4) Η ικανότητα για παραγωγή θετικού και ολοκληρωμέ¬ 
νου επιτελικού έργου. 

(5) Η ικανότητα εκφράσεως των συλλογισμών με ειρμό 
και κατά τρόπο επαγωγικό, όπως και η ικανότητα παρου- 
σιάσεως αυτών γραπτώς και προφορικώς, κατά τρόπο 
σαφή και περιεκτικό. 

(6) Η ικανότητα για συνεργασία και η δυνατότητα συντο¬ 
νισμού και κατευθύνσεως ομάδας εργασίας. 

(7) Η ευχέρεια στη διαλογική συζήτηση, η ετοιμότητα 
πνεύματος, η διαλεκτική ικανότητα, η ποιότητα και η πο¬ 
σότητα επιχειρημάτων και η διάθεση για αποδοχή αντιθέ¬ 
των απόψεων. 

(8) Το ενδιαφέρον, ο ζήλος και η επιμέλεια που επιδεί- 
χθησαν κατά την διάρκεια της φοιτήσεως. 

(9) Το επίπεδο γενικής μορφώσεως και το ενδιαφέρον 
για μελέτη και έρευνα. 

Ο μέσος βαθμός που προκύπτει από το σύνολο των 
προφορικών εργασιών και της γενικής αποδόσεως του 
σπουδαστή πολλαπλασιάζεται με συντελεστή 0,2 και 


τοιουτοτρόπως προκύπτει ο βαθμός των προφορικών ατο¬ 
μικών ή ομαδικών εργασιών και της γενικής αποδόσεως 
του σπουδαστού. 

3. Για όλες τις γραπτές ατομικές εργασίες που εκτελού- 
νται στη Σχολή (ανωτέρω Παράγραφο 2α) συντάσσεται 
από το εκπαιδευτικό προσωπικό φύλλο παρατηρήσεων 
και συμπληρώνεται το αντίστοιχο συνολικό φύλλο βαθμο¬ 
λογίας των φακέλλων κάθε θέματος. Το φύλλο παρατηρή¬ 
σεων είναι ατομικό και διανέμεται προσωπικά σε κάθε 
σπουδαστή, προκειμένόυ αυτός να λάβει γνώση για τις ει¬ 
δικές παρατηρήσεις και την γενική εντύπωση της ατομι¬ 
κής γραπτής εργασίας του. Η γενική εντύπωση στα φύλλα 
παρατηρήσεων θα αναφέρεται σύμφωνα με την ακόλουθη 
κλίμακα: 

α. ΛΙΑΝ ΙΚΑΝΟΠΟΙΗΤΙΚΗ για τις εργασίες που βαθμο¬ 
λογήθηκαν από 85% - 100%. 

β. ΙΚΑΝΟΠΟΙΗΤΙΚΗ για τις εργασίες που βαθμολογή¬ 
θηκαν από 75% - 84,99%. 

γ. ΣΧΕΤΙΚΑ ΙΚΑΝΟΠΟΙΗΤΙΚΗ για τις εργασίες που βαθ¬ 
μολογήθηκαν από 50% - 74,99%. 

δ. ΜΗ ΙΚΑΝΟΠΟΙΗΤΙΚΗ για τις εργασίες που βαθμολο¬ 
γήθηκαν από 0% - 49,99%. 

4. Στα φύλλα βαθμολογίας τα οποία επισυνάπτονται 
στον αντίστοιχο φάκελλο κάθε εργασίας (ανωτέρω παρα¬ 
γράφου 2) αναγράφεται η εκατοστιαία βαθμολογία" κάθε 
σπουδαστού η οποία δεν ανακοινώνεται. 

5. Τελικός βαθμός επιδόσεως είναι ο βαθμός που προ¬ 
κύπτει από το άθροισμα των βαθμών των ανωτέρω εργα¬ 
σιών (Άρθρο 12 παρ. 2 παρόντος Π.Δ.). Ο τελικός βαθμός 
και η κατηγορία («Α», «Β», «Γ», «Δ», «Ε») που αντιστοιχεί σ’ 
αυτόν σύμφωνα, με το Ν.Δ. 953/71 αναγράφονται στις 
ατομικές εκθέσεις αποδόσεως που υποβάλλοντια στο 
ΓΕΝ όπως καθορίζεται στα επόμενα άρθρα του παρόντος 
Π.Δ. 

Άρθρο 6 

1. Το άρθρο 28 του Π.Δ. 350/92 (ΦΕΚ Α' 173) «Περί 
Οργανισμού Ναυτικής Σχολής Πολέμου (ΝΣΠ)», όπως 
ισχύει σήμερα αντικαθίσταται όπως παρακάτω: 

Άρθρο 28 
Έναρξη Ισχύος 

1. Η ισχύς του παρόντος Π.Δ. αρχίζει από τη δημοσίευσή 
του στην Εφημερίδα της Κυβερνήσεως εκτός από τις δια¬ 
τάξεις για το Σ.Π.Ν. οι οποίες τίθενται σε ισχύ από την 30 
Αυγούστου 1998. Μέχρι την 30 Αυγούστου 1996 θα λει¬ 
τουργεί το Σχολείο Ανωτέρων σύμφωνα με τις διατάξεις 
του Π.Δ. 30/84 (Α' 8) οι οποίες παύουν να ισχύουν από την 
ημερομηνία αυτή. 

2. Στον Υπουργό Εθνικής Αμύνης αναθέτουμε την δη¬ 
μοσίευση και εκτέλεση του παρόντος Προεδρικού Διατάγ¬ 
ματος.» 

Άρθρο 7 

Η ισχύς αυτού του Προεδρικού Διατάγματος αρχίζει από 
την δημοσίευσή του στην Εφημερίδα της Κυβερνή¬ 
σεως. 

Στον Υπουργό Εθνικής Αμύνης αναθέτουμε την δήμο- 

σ’ιευση και εκτέλεση του παρόντος Προεδρικού Διατάγμα¬ 
τος. 

Αθήνα, 28 Νοεμβρίου 1994 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΚΑΡΑΜΑΝΛΗΣ 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

ΓΕΡΑΣΙΜΟΣ ΑΡΣΕΝΗΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 380 (2) 

Τροποποίηση και συμπλήρωση διατάξεων του Π.Δ. 

213/83 «Οργάνωση και λειτουργία του Ειδικού Λογα¬ 
ριασμού Οικογενειακών Επιδομάτων Ναυτικών» (Α. 77) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 33α του Κ.Ν. 792/1987 (Π.Δ. 
913/1978 Α' 220) όπως το άρθρο αυτό προστέθηκε με το 
άρθρο 25 του Ν. 1085/1980 «περί ελάχιστης εις το Ναυτι¬ 
κόν Απομαχικόν Ταμείον ασφαλιστικής προστασίας και 
άλλων τινών διατάξεων» (Α' 255). 

β) Το αρ. 29Α του Ν. 1558/1985 (Α 137), όπως αυτό 
προστέθηκε με το άρθρο 27 του Ν. 2081 /1992 (Α 154). 

2. Την αριθ. 310/21.6.1994 γνωμοδότηση του Συμβου¬ 
λίου Εμπορικού Ναυτικού. 

3. Το γεγονός ότι η δαπάνη που θα προκληθεί από το 
παρόν Διάταγμα δρχ. 10.510.000 θα καλυφθεί εξ ολοκλή¬ 
ρου από τον Προϋπολογισμό Εξόδων του Ε.Λ.Ο.Ε.Ν. στον 
οποίο υπάρχει σχετική πίστωση. 

4. Την αριθ. 329/1994 γνωμοδότηση του Συμβουλίου 
της Επικράτειας, με πρόταση του Υπουργού Εμπορικής 
Ναυτιλίας και αποφασίζουμε: 

Αρθρο 1 

Η παράγραφος 4 του άρθρου 5 του Π.Δ. 213/83, ανα¬ 
διατυπώνεται και συμπληρώνεται ως εξής: 

«4. Τα γραμμάτια είσπραξης, τα εντάλματα πληρωμής, 
τα συμψηφιστικά δελτία εγγραφών, οι επιταγές και κάθε 
άλλο παραστατικό διαχειριστικής φύσεως πρέπει απαραί- 
τηση να υπογράφονται από τον Προϊστάμενο του Κλάδου 
ή τον νόμιμο αναπληρωτή του από ένα υπάλληλο από τους 
απασχολούμενους στον Κλάδο Ε.Λ.Ο.Ε.Ν. ή τον αναπλη¬ 
ρωτή του. 

Ο αναπληρωτής Προϊσταμένου Κλάδου Ε.Λ.Ο.Ε.Ν. κα¬ 
θώς και ο υπάλληλος που υπογράφει τις επιταγές «ΑΜΕ¬ 
ΣΟΥ ΠΛΗΡΩΜΗΣ» μετά του αναπληρωτού του, ορίζονται 
με απόφαση του Διοικητικού Συμβουλίου Ε.Λ.Ο.Ε.Ν., 
εγκρινομένη από τον Υπουργό Εμπορικής Ναυτιλίας». 

Αρθρο 2 

Το άρθρο 6 του Π.Δ. 213/83 αντικαθίσταται ως εξής: 

«1. Δικαιούχοι οικογενειακού επιδόματος είναι οι εφο¬ 
διασμένοι με ναυτικό φυλλάδιο ναυτικοί, ασφαλισμένοι 
του Ν.Α.Τ., εφόσον ασφαλίσθηκαν τουλάχιστον επί δύο 
μήνες κατά το προηγούμενο της χορήγησης του επιδόμα¬ 
τος έτος, οι οποίοι έχουν παιδιά από νόμιμο γάμο, ή νομι¬ 
μοποίηση ή αναγνώριση ή υιοθεσία ή φυσικά παιδιά, σύμ¬ 
φωνα με τις διατάξεις του Αστικού Κώδικα υπό τις ακόλου¬ 
θες προϋποθέσεις: 

α) Να μην έχουν υπερβεί το 18ο έτος της ηλικίας τους ή 


το 24ο συμπληρωμένο προκειμένου για μαθητές, σπου¬ 
δαστές ή φοιτητές εκπαιδευτικών μονάδων του δημοσίου 
ή ιδιωτικών σχολών (εκτός ιδιωτικών φροντιστηρίων 
οποιοσδήποτε μορφής και αποστολής) εποπτευομένων ή 
ελεγχομένων υπό του Κράτους (ολικής υποχρεωτικής φοί¬ 
τησης) και με την προϋπόθεση, ότι φοίτησαν τουλάχιστον 
2 μήνες εντός του έτους για το οποίο καταβάλλεται το επί¬ 
δομα και δεν αμοίβονιαι με οποιοδήποτε ποσόν για την 
φοίτηση ή την μαθητεία τους στην οικεία σχολή. Για τον 
καθορισμό των παραπάνω ορίων ηλικίας (18ο ή 24ο) λαμ- 
βάνεται υπόψη η 31 η Δεκεμβρίου του έτους συμπλήρω¬ 
σης του ορίου και όχι η ημερομηνία γέννησης του παιδιού. 

β) Να είναι άγαμα τουλάχιστον επί ένα μήνα κατά το 
έτος χορήγησης του οικογενειακού επιδόματος. 

γ) Να ήταν στη ζωή, τουλάχιστον επί ένα μήνα κατά το 
έτος χορήγησης του Οικογενειακού Επιδόματος έστω και 
αν γεννήθηκαν μετά την πραγματοποίηση της θαλάσσιας 
υπηρεσίας του γονέα κατά το έτος αυτό. 

2. Προκειμένου για παιδιά που είναι ανίκανα για κάθε 
βιοποριστική εργασία, το επίδομα καταβάλλεται και μετά 
τη συμπλήρωση του 18ου έτους της ηλικίας τους και για 
όσο χρόνο διαρκεί η ανικανότητά τους, ανεξαρτήτως ηλι¬ 
κίας, εφ’ όσον υπάρχουν οι λοιπές προϋποθέσεις στο δι¬ 
καιούχο της παραγρ. 1 του παρόντος άρθρου. 

Η διαπίστωση της ανικανότητας γίνεται από την Πρωτο¬ 
βάθμια Υγειονομική Επιτροπή του Οίκου Ναύτου. 

Κατά της απόφασης αυτής μπορεί να προσφύγει είτε ο 
Ε.Λ.Ο.Ε.Ν. είτε ο ενδιαφερόμενος δικαιούχος στη Δευτε¬ 
ροβάθμια Υγειονομική Επιτροπή μέσα σε προθεσμία δύο 
(2) μηνών. 

Εάν το παιδί νοσηλεύεται σε Κρατικό Νοσοκομείο ή 
Κρατικό Ίδρυμα, για την πιστοποίηση της ανικανότητας γί¬ 
νεται δεκτή από την ΥπηρεάΙα βεβαίωση υπογεγραμμένη 
από τον θεράποντα ιατρό του Νοσοκομείου ή του Ιδρύμα¬ 
τος και θεωρημένη από τον Διευθυντή του Νοσοκομείου ή 
του Ιδρύματος. 

3. Αν και οι δύο γονείς είναι ναυτικοί και θεμελιώνεται το 
δικαίωμα λήψης του Οικογενειακού Επιδόματος με την 
υπηρεσία του κάθε γονέα, καταβάλλονται τόσο τα επιδό¬ 
ματα που δικαιολογεί η υπηρεσία του πατέρα, όσο και 
αυτά που πηγάζουν από την υπηρεσία της μητέρας, σε 
κάθε ένα δικαιούχο χωριστά. 

4. Εάν οι γονείς ευρίσκονται σε διάσταση και δεν συγκα¬ 
τοικούν ή ο γάμος τους λύθηκε με διαζύγιο, δικαίωμα για 
την είσπραξη του επιδόματος έχει ο γονέας που ασκεί την 
επιμέλεια των παιδιών, ανεξάρτητα εάν το δικαίωμα θεμε¬ 
λιώνεται στην ιδιότητα του ίδιου ως ναυτικού ή του άλλου 
γονέα. 

Στην περίπτωση αυτή ο γονέας που έχει επιμέλεια απαι¬ 
τείται να το αποδείξει με δικαστική απόφαση ή με ιδιωτικό 
συμφωνητικό των γονέων, που έχει επικυρωθεί από το δι¬ 
καστήριο κατά την διαδικασία εκδόσεως συναινετικού δια¬ 
ζυγίου. Εάν δεν έχει εκδοθεί δικαστική απόφαση σχετική 
με την επιμέλεια των παιδιών, το επίδομα καταβάλλεται 
προσωρινά στον γονέα με τον οποίο διαμένουν τα παιδιά, 
εφ’ όσον προσκομιστεί ένορκη βεβαίωση δύο μαρτύρων 
. ενώπιον ειρηνοδίκη ή συμβολαιογράφου και υπεύθυνη δή¬ 
λωση του ενδιαφερομένου. 

Εάν έχει αφαιρεθεί η γονική μέριμνα και από τους δύο 
γονείς δικαίωμα είσπραξης του επιδόματος έχει ο επίτρο¬ 
πος των παιδιών που έχει ορισθεί από το δικαστήριο σύμ¬ 
φωνα με τις διατάξεις του Α.Κ. 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ {ΤΕΥΧΟΣ ΠΡΩΤΟ) 


Άρθρο 3 

1. Οι παράγραφοι 1 και 5 του άρθρου 7 του Π.Δ. 213/83 
(ΦΕΚ 77Α) τροποποιούνται και αντικαθίστανται ως εξής: 

«1. Το οικογενειακό επίδομα καταβάλλεται στους δι¬ 
καιούχους μία φορά τον χρόνο κατά την χρονική περίοδο 
από τον μήνα Φεβρουάριο έως τον Δεκέμβριο και είναι 
ανάλογο προς τον αριθμό των παιδιών του ναυτικού και 
των ημερών ασφάλισης που αυτός πραγματοποίησε κατά 
το προηγούμενο έτος». 

«5. Το οικογενειακό επίδομα προσαυξάνεται κατά 75% 
όταν ο δικαιούχος ναυτικός, επί δύο τουλάχιστον μήνες, 
κατά την διάρκεια του έτους για το οποίο χορηγείται το 
επίδομα διατελούσε σε χηρεία ή υπηρετούσε στις ένο¬ 
πλες δυνάμεις για την εκπλήρωση θητείας κληρωτού ή 
εφέδρου. 

Εάν συμπέσουν στο ίδιο πρόσωπο και οι δύο ιδιότητες 
(χήρος - στρατιώτης) η προσαύξηση χορηγείται μία μόνο 
φορά. 

Η προσαύξηση δεν χορηγείται αν ο δικαιούχος συντα- 
ξιοδοτείται λόγω θανάτου του άλλου συζύγου. Η τυχόν συ- 
νταξιοδότηση των τέκτων εκ του θανάτου της συζύγου εί¬ 
ναι ανεξάρτητη με την χορήγηση της προσαυξήσεως της 
παρούσης παραγράφου. 

Σε περίπτωση θανάτου και των δύο γονέων χορηγείται 
προσαύξηση 75% στο πρόσωπο στο οποίο έχει ανατεθεί η 
επιμέλεια ή η επιτροπεία των τέκνων». 

2. Μετά την παράγραφο 5 του άρθρου 7 του Π.Δ. 
213/83 προστίθενται παράγραφοι 6, 7 και 8 ως ακολού¬ 
θως: 

«6. Το οικογενειακό επίδομα χορηγείται κατόπιν αιτή- 
σεως του ναυτικού που υποβάλλεται εντός του επομένου 
έτους από εκείνο κατά το οποίο πραγματοποίησε θαλάσ¬ 
σια υπηρεσία. 

Η ακριβής ημερομηνία έναρξης υποβολής των αιτήσεων 
και των σχετικών δικαιολογητικών καθορίζεται από το 
Διοικητικό Συμβούλιο κάθε χρόνο με απόφασή του, ανα- 
λόγως των αναγκών της Υπηρεσίας. 

Ο ναυτικός δικαιούται για την θαλάσσια υπηρεσία ή τον 
αριθμό των παιδιών να ζητήσει τον επανυπολογισμό του 
επιδόματός του. Ο επανυπολογισμός επιτρέπεται γιά μία 
φορά εκ μέρους του δικαιούχου και σε εξαιρετικές περι¬ 
πτώσεις κατόπιν αποφάσεως του Διοικητικού Συμβουλίου. 
Σε περίπτωση λάθους της Υπηρεσίας η επανεξέταση επι¬ 
τρέπεται απεριόριστα». 

7. Γιά τον χρόνο ενάρξεως αναστολής, διακοπής κ.λ.π. 
της παραγραφής της αξίωσης εισπράξεως του οικογενεια¬ 
κού επιδόματος εφαρμόζονται οι ισχύουσες «περί λογιστι¬ 
κού νομικών προσώπων δημοσίου δικαίου» διατάξεις. 

Άρθρο 4 

Το άρθρο 8 του Π.Δ. 213/83 αντικαθίσταται ως εξής: 

Τα δικαιολογητικά που πρέπει να κατατεθούν για την 
απόδειξη της υπηρεσίας του ναυτικού και την ύπαρξη των 
παιδιών, που δικαιούνται επιδόματος, η διαδικασία ελέγ¬ 
χου αυτών, η αρχειοθέτηση διά μηχανογραφήσεως Η/Υ 
και οι λεπτομέρειες λειτουργίας του θεσμού καθορίζονται 
με κανονισμούς, που καταρτίζονται από το Διοικητικό 
Συμβούλιο του Ε.Λ.Ο.Ε.Ν. και εγκρίνονται με ή χωρίς τρο- 
ποποιήσεως και συμπληρώσεις, με αποφάσεις του 
Υπουργού Εμπορικής Ναυτιλίας. 


Άρθρο 5 

Το άρθρο 9 του Π.Δ. 213/83 αντικαθίσταται ως εξής: 

1. Μετά τον έλεγχο των δικαιολογητικών και τον υπολο¬ 
γισμό του επιδόματος, το ποσό που προκύπτει, αποστέλ- 
λεται στον δικαιούχο σε οποιοδήποτε μέρος της Χώρας 
διαμένει, με εντολή σε Τράπεζα (μεμονωμένα ή με κατα¬ 
στάσεις) ή με επιταγή Τραπέζης ή μέσω ΕΛ-ΤΑ (μεμονω¬ 
μένα ή με καταστάσεις) ή καταβάλλεται από τον 
Ε.Λ.Ο.Ε.Ν. με οποιοδήποτε τρόπο (διά Τραπεζικής επιτα¬ 
γής ή και Μετρητά) κατά το θεσμό της ΑΜΕΣΗΣ ΠΛΗΡΩ¬ 
ΜΗΣ. 

Άρθρο 6 

Το άρθρο 10 του Π.Δ. 213/83 αντικαθίσταται ως εξής: 

1. Οι εισφορές υπέρ του Ε.Λ.Ο.Ε.Ν. εισπράττονται από 
το Ναυτικό Απομαχικό Ταμείο κατά τη διαδικασία που 
ακολουθείται γιά τις λοιπές εισφορές, σύμφωνα με τις δια¬ 
τάξεις της παραγρ. 3 του άρθρου 25 του Νόμου 1085/ 
1980 όπως αντικαταστάθηκε με την παραγρ. 1 του άρ¬ 
θρου 1 του Ν. 1711/87 (Α109). 

Οι τόκοι των εισφορών ή και τυχόν συναλλαγματικές 
διαφορές είναι πόροι του Ε.Λ.Ο.Ε.Ν. 

2. Το Ν.Α.Τ. αποδίδει με αίτηση του Ε.Λ.Ο.Ε.Ν. το απαι- 
τούμενο κάθε φορά ποσό σε συνάλλαγμα ή σε δραχμές γιά 
την πληρωμή των υποχρεώσεών του κατ' έτος, βάσει των 
ταμειακών ή λογιστικών ενδείξεων του προηγούμενου 
έτους και προβαίνει σε πλήρη εκκαθάριση μετά το κλεί¬ 
σιμο του ισολογισμού κάθε οικονομικής χρήσης. 

3. Τα αχρεωστήτως καταβληθέντα οικογενειακά επιδό¬ 
ματα αναζητούνται από τον Ε.Λ.Ο.Ε.Ν. δικαστικώς ή εξω- 
δίκως. 

Στον Υπουργό Εμπορικής Ναυτιλίας αναθέτουμε τη δη¬ 
μοσίευση και εκτέλεση του παρόντος Προεδρικού Διατάγ¬ 
ματος. 

Αθήνα, 30 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

ΓΕΩΡΓΙΟΣ ΚΑΤΣΙΦΑΡΑΣ 
-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 381 (3) 

Μεταβίβαση αρμοδιοτήτων τροποποιήσεων εγκεκριμένου 

ρυμοτομικού σχεδίου πόλεως στο Δήμο Σερρών (Ν. 

Σερρών). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 33 (παρ. 3) και 34 του Ν. 
1337/1983 «Επέκταση των πολεοδομικών σχεδίων, οικι¬ 
στική ανάπτυξη και σχετικές ρυθμίσεις» (Α' 33). 

2. Τις διατάξεις της παρ. 1 (εδ. ιδ) του άρθρου 23 του ν. 
1558/1985 «Κυβέρνηση και Κυβερνητικά Όργανα» (Α' 
137). 

3. Τις διατάξεις του άρθρου 9 του π.δ/τος 437/1985 
«Καθορισμός και ανακατανομή των Υπουργείων» (Α' 157). 

4. Την 713/1993 γνωμοδότηση του Δημοτικού Συμβου¬ 
λίου Σερρών από την οποία προκύπτει ότι έχει οργανώσει 
κατάλληλη τεχνική υπηρεσία. 

5. Τις διατάξεις του άρθρου 29Α του ν. 1558/1985 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


3921 


όπως αυτό προστέθηκε με το άρθρο 27 του ν. 2081 /1992 
(Α' 154). 

6. Το γεγονός ότι από τις κανονιστικές διατάξεις αυτού 
του δ/τος δεν προκαλείται δαπάνη σε βάρος του κρατικού 
προϋπολογισμού και του οικείου Ο.Τ.Α. 

7. Την 412/1994 γνωμοδότηση του Συμβουλίου της 
Επικράτειας με πρόταση των Υπουργών Εσωτερικών και 
Περιβάλλοντος Χωροταξίας και Δημοσίων Έργων, αποφα¬ 
σίζουμε: 

Αρθρο 1 

1. Στο Δήμο Σερρών μεταβιβάζονται οι ακόλουθες αρ¬ 
μοδιότητες οι οποίες ασκούνται από το Δημοτικό Συμβού¬ 
λιο αυτού: 

α) Η τροποποίηση του εγκεκριμένου σχεδίου πόλεως 
του Δήμου Σερρών. Η τροποποίηση αυτή ενεργείται σύμ¬ 
φωνα με την ισχύουσα νομοθεσία η οποία εφαρμόζεται 
ανάλογα. 

β) Η κατά το άρθρο 8 του ν. δ/τος της 17.7.1923, όπως 
ισχύει, αναστολή έκδοσης οικοδομικών αδειών και εκτέ¬ 
λεσης οικοδομικών εργασιών. 

Υ) Η επιβολή ή τροποποίηση προκηπίου χωρίς μείωση 
του πλάτους του. 

2. Η τροποποίηση του σχεδίου δεν επιτρέπεται να είναι 
αντίθετη με τις κατευθύνσεις του Γενικού Πολεοδομικού 
Σχεδίου (Γ.Π.Σ.) σύμφωνα με το ν. 1337/1983 (Α' 33) ή να 
μειώνει τη συνολική επιφάνεια των κοινοχρήστων και κοι¬ 
νωφελών χώρων στην ίδια πολεοδομική ενότητα και στο 
σύνολο της πόλης. Εάν δεν υπάρχει εγκεκριμένο Γ ενικό 
Πολεοδομικό Σχέδιο εξαιρούνται από την αρμοδιότητα 
του Δημοτικού Συμβουλίου τροποποιήσεις που αφορούν 
στη μείωση κοινοχρήστων ή κοινωνφελών χώρων». 

Αρθρο 2 

Από τις αρμοδιότητες που μεταβιβάζονται με την παρ. 1 
του άρθρου 1 του παρόντος στο Δήμο Σερρών εξαιρού¬ 
νται: 

α) Η έγκριση τροποποιήσεων εγκεκριμένων σχεδίων 
πόλεων που αφορούν παραδοσιακούς οικισμούς ή παρα¬ 
δοσιακά τμήματα της πόλης ή τροποποιήσεων που θίγουν 
διατηρητέα κτ’ιρια ή το άμεσο περιβάλλον τους ή παραδο¬ 
σιακά στοιχεία υπαίθριου εξοπλισμού. 

β) Η έγκριση τροποποιήσεων σχεδίων πόλεων για καθο¬ 
ρισμό χώρων ανέγερσης κτιρίων υπερτοπικής σημασίας, 
όπως κτιρίων πανεπιστημιακών ιδρυμάτων, ΤΕΙ, περιφε¬ 
ρειακών ή νομαρχιακών νοσοκομείων (άρθρο 8 ν. 1397/ 
1983 - Α 143), κτιρίων πρεσβειών, υπηρεσιών Υπουρ¬ 
γείων και Νομικών Προσώπων Δημοσίου Δικαίου. 

γ) Τροποποιήσεις εγκεκριμένων σχεδίων πόλεων για τα 
οποία έχει γνωμοδοτήσει μέχρι της δημοσίευσης του πα¬ 
ρόντος προεδρικού διατάγματος το αρμόδιο κατά τις κεί¬ 
μενες διατάξεις Συμβούλιο Χωροταξίας, Οικισμού και Πε¬ 
ριβάλλοντος. 

Αρθρο 3 

1. Οι προβλεπόμενες από την παρ. 1 του άρθρου 1 διοι¬ 
κητικές πράξεις εκδίδονται ύστερα από γνωμοδότηση του 
Συμβουλίου Χωροταξίας Οικισμού και Περιβάλλοντος του 
νομού στο οποίο εισηγείται ο Προϊστάμενος της Τεχνικής 
Υπηρεσίας του Δήμου. 

2. Η γνωμοδότηση του Συμβουλίου Χωροταξίας Οικι¬ 
σμού και Περιβάλλοντος κοινοποιείται στο Δημοτικό Συμ¬ 
βούλιο μέσα σε δύο μήνες από τότε που θα περιέλθει σ’ 


αυτό η σχετική μελέτη. 

Αν περάσει άπρακτη η πιο πάνω προθεσμία το Δημοτικό 
Συμβούλιο μπορεί να εγκρίνει ή να απορρίπτει την τροπο¬ 
ποίηση του σχεδίου και χωρίς τη γνωμοδότηση του Συμ¬ 
βουλίου Χωροταξίας. 

3. Οι διατάξεις του άρθρου 163 του δημοτικού και κοι¬ 
νοτικού κώδικα (π.δ. 323/1989 (Α' 146) έχουν εφαρμογή 
και για τις αποφάσεις της παρ. 1 του άρθρου 1 του παρό¬ 
ντος. 

'Αρθρο 4 

Στο δήμο Σερρών αποδίδεται πέραν του κατ' άρθρον 4 
του από 26.5/2.6.1989 π.δ. (Φ. 343 Δ) περιεχομένου εις 
αυτόν ποσοστού 40% και ποσοστού 35% του προϊόντος 
της κρατήσεως του άρθρου 2 παρ. 3 του ΚΗ/1947 ψηφί¬ 
σματος όπως ισχύει. 

'Αρθρο 5 

Η ισχύς του παρόντος διατάγματος αρχίζει από τη δήμο- * 
σίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 28 Νοεμβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΣΩΤΕΡΙΚΟΝ ΠΕΡΙ/ΝΤΟΣ ΧΟΡ/Ξ1ΛΣ & ΔΗΜ. ΕΡΓΩΝ 

ΚΩΣΤΑΣ ΣΚΑΝΔΑΛΙΔΗΣ ΚΩΣΤΑΣ ΛΑΛΙΩΤΗΣ 

-♦- 

,·*·ν-Γ' 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 382 (4) 

Προσαρμογή του κ.ν. 2190/1920 περί ανωνύμων εται¬ 
ρειών, όπως ισχύει, προς τις διατάξεις της οδηγίας 89/ 
117/ΕΟΚ του Συμβουλίου της 13ης Φεβρουάριου 
1989, «όσον αφορά τις υποχρεώσεις δημοσίευσης των 
λογιστικών εγγράφων των εγκατεστημένων σε ένα 
κράτος μέλος υποκαταστημάτων των πιστωτικών ή 
χρηματοπιστωτικών ιδρυμάτων που έχουν την έδρα 
τους εκτός του κράτους μέλους αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 3,4 και 5 του ν. 1338/1983 
«Εφαρμογή του κοινοτικού δικαίου» (Α 34), όπως οι δύο 
πρώτες από αυτές έχουν αντικατασταθεί και τροποποιη¬ 
θεί αντιστοίχως με το άρθρο 65 του ν. 1892/1990 και με 
τα άρθρα 6 παρ. 4 του ν. 1440/1984 και 31 του ν. 2076/ 
1992». 

2. Το άρθρο 29Α του Ν. 1558/85 (ΦΕΚ 137/Α/1985), 
όπως προστέθηκε με το άρθρο 27 του Ν. 2081/92 (ΦΕΚ 
154/Α/92). 

3. Το γεγονός ότι από το παρόν Προεδρικό Διάταγμα 
δεν προκαλείται δρπάνη σε βάρος του Κρατικού Προϋπο¬ 
λογισμού. 

4. Την με αριθμ. πρωτ. 360/1994 γνωμοδότηση του 
Συμβουλίου της Επικράτειας, μετά από πρόταση των 
Υπουργών Εθνικής Οικονομίας, Οικονομικών και Εμπο¬ 
ρίου, αποφασίζουμε: 

Άρθρο 1 

«Σκοπός του Διατάγματος αυτού είναι η προσαρμογή 
της ελληνικής νομοθεσίας περί ανωνύμων εταιρειών, 
προς τις διατάξεις της Οδηγίας 89/117/ΕΟΚ του Συμβου¬ 
λίου της 13.2.1989 «όσον αφορά τις υποχρεώσεις δημο¬ 
σίευσης των λογιστικών εγγράφων των εγκατεστημένων 
σε ένα κράτος μέλος υποκαταστημάτων των πιστωτικών ή 
χρηματοπιστωτικών ιδρυμάτων που έχουν την έδρα τους 
εκτός του κράτους μέλους αυτού. (Ε.Ε.Ι_ 44/40/ 
16.2.1989)». 

Άρθρο 2 

Μετά το άρθρο 50β του Κωδ. ν. 2190/1920 προστίθε¬ 
νται τα νέα άρθρα 50γ, 50δ και 50ε, που έχουν ως εξής: 

Άρθρο 50γ 

(άρθρα 1 και 4 οδηγίας 89/117/ΕΟΚ) 

Πεδίο εφαρμογής και γλώσσα δημοσιεύσεως. 

1. Οι διατάξεις του παρόντος άρθρου και των επόμενων 
άρθρων 50δ και 50ε εφαρμόζονται στα εγκατεστημένα 
στην Ελλάδα υποκαταστήματα των πιστωτικών και χρημα¬ 
τοδοτικών ιδρυμάτων, τα οποία έχουν την έδρα τους εκτός 
της Ελλάδος. 

Για την έννοια και το περιεχόμενο των όρων «πιστωτικό 
ίδρυμα», «υποκατάστημα» και «χρηματοδοτικό ίδρυμα», 
εφαρμόζονται οι διατάξεις των παραγράφων 1,3 και 6 του 
άρθρου 2 του Ν. 2076/1992 (ΦΕΚ τ.Α' 130/1992). 

2. Τα έγγραφα που προβλέπονται στα επόμενα άρθρα 
50δ και 50ε δημοσιεύονται στην Ελληνική γλώσσα με επι¬ 
κύρωση των μεταφράσεών τους. 

Άρθρο 50δ 

(άρθρο 2 Οδηγίας 89/117/ΕΟΚ) 

Διατάξεις σχετικά με υποκαταστήματα πιστωτικών 

και χρηματοδοτικών ιδρυμάτων που έχουν την έδρα 
τους σε άλλο Κράτος μέλος. 

1. Τα υποκαταστήματα πιστωτικών και χρηματατοδοτι- 
κών ιδρυμάτων, που έχουν την έδρα τους σε άλλο Κράτος 
μέλος, υποχρεούνται να δημοσιεύουν, σύμφωνα με το άρ¬ 
θρο 131 παρ. 3 του παρόντος τις ετήσιες και ενοποιημέ¬ 
νες οικονομικές καρταστάσεις των οικείων πιστωτικών 
ιδρυμάτων καθώς και την έκθεση διαχείρισης και την έκ¬ 
θεση των ελεγκτών του άρθρου 43α, παρ. 3 και 4 του πα¬ 
ρόντος. 

2. Οι ετήσιες και ενοποιημένες οικονομικές καταστά¬ 
σεις της προηγούμενης παραγράφου πρέπει να συντάσ- 
σονται και να ελέγχονται κατά τα προβλεπόμενα στη νο¬ 
μοθεσία του Κράτους μέλους, στο οποίο έχει την έδρα του 
το πιστωτικό ή χρηματοδοτικό ίδρυμα, σύμφωνα με την 
Οδηγία 86/635/ΕΟΚ. 

3. Τα υποκαταστήματα δεν υποχρεούνται να δημοσιεύ¬ 
ουν τις ετήσιες οικονομικές καταστάσεις (ετήσιους λογα¬ 
ριασμούς), που αφορούν στη δική τους δραστηριότητα. 

4. Τα λειτουργούντα στην Ελλάδα υποκαταστήματα πι¬ 
στωτικών και χρηματοδοτικών ιδρυμάτων που έχουν την 
έδρα τους σε άλλο Κράτος μέλος, υποχρεούνται για τη 
δραστηριότητά τους στην Ελλάδα να δημοσιεύουν, σύμ¬ 
φωνα με τις διατάξεις της παρ. 1 του άρθρου 131 του πα¬ 
ρόντος, τις πιο κάτω συμπληρωματικές πληροφορίες κα¬ 
θώς και τα ετήσια σύνολα, εκφρασμένα σε δραχμές, των 
ακόλουθων λογαριασμών των υποδειγμάτων ισολογισμού 


και λογαριασμού αποτελεσμάτων χρήσεως των παρ. 
4.1.103 και 4.1.202 του άρθρου του άρθρου 1 του Π.Δ. 
384/1992 «περί ορισμού του περιεχομένου και του χρό¬ 
νου ενάρξεως της εφαρμογής του Κλαδικού Λογιστικού 
Σχεδίου των Τραπεζών» (ΦΕΚ Α/210/1992): 

Α. Γ ια τα περιουσιακά στοιχεία του Ενεργητικού: 

2. Κρατικά και άλλα αξιόγραφα, δεκτά για επαναχρημα- 
τοδότηση από την Κεντρική Τράπεζα. 

α. Κρατικά και εξομοιούμενα προς αυτά αξιόγραφα, 
β. Λοιπά αξιόγραφα δεκτά για επαναχρηματοδότηση. 

3. Απαιτήσεις κατά πιστωτικών ιδρυμάτων, 
α. Όψεως. 

β. Λοιπές απαιτήσεις. 

Μείον: Προβλέψεις. 

4. Απαιτήσεις κατά πελατών. 

Μείον: Προβλέψεις. 

5. Ομολογίες και άλλοι τίτλοι σταθερής αποδόσεως. 
α. Εκδόσεως Δημοσίου 

β. Αλλων εκδοτών. 

6. Μετοχές και άλλοι τίτλοι μεταβλητής αποδόσεως. 
Λοιποί λογαριασμοί Ενεργητικού (το άθροισμά τους). 
Σύνολο Ενεργητικού 

Β. Γ ια τα περιουσιακά στοιχεία του Παθητικού: 

1. Υποχρεώσεις προς πιστωτικά ιδρύματα 
α. Όψεως. 

β. Προθεσμίας και με προειδοποίηση. 

2. Υποχρεώσεις προς πελάτες, 
α. Καταθέσεις. 

β. Άλλες υποχρεώσεις, 
βα. Όψεως. 

ββ. Προθεσμίας και με προειδοποίηση. 

3. Υποχρεώσεις από πιστωτικούς τίτλους, 
α. Ομολογίες. 

β. Λοιποί πιστωτικοί τίτλοι. 

Γ. Λογαριασμοί εκτός ισολογισμού (λογαριασμοί τά- 
ξεως): 

1. Ενδεχόμενες υποχρεώσεις. 

α. Από αποδοχή ή οπισθογράφηση τίτλων, 
β. Από εγγυήσεις και υπέγγυα υπέρ τρίτων στοιχεία 
Ενεργητικού. 

2. Υποχρεώσεις που απορρέουν από πράξεις προσωρι¬ 
νής εκχωρήσεως. 

Δ. Γ ια τα έσοδα: 

1. Τόκοι και εξομοιούμενα έσοδα. 

Τόκοι τίτλων σταθερής αποδόσεως. 

Λοιποί τόκοι και εξομοιούμενα έσοδα. 

3. Έσοδα από τίτλους. 

α. Έσοδα από μετοχές και άλλους τίτλους μεταβλητής 
αποδόσεως. 

β. Έσοδα από συμμετοχές σε συμμετοχικού ενδιαφέ¬ 
ροντος επιχειρήσεις. 

γ. Έσοδα από συμμετοχές σε συνδεδεμένες επιχειρή¬ 
σεις. 

4. Έσοδα προμηθειών. 

6. Αποτελέσματα «χρηματοοικονομικών» πράξεων, 
(όταν το τελικό αποτέλεσμα είναι κέρδος) 

7. Λοιπά έσοδα εκμεταλλεύσεως. 

15. Έκτακτα έσοδα. 

Ε. Γαι τα έξοδα: 

6. Αποτελέσματα χρηματοοικονομικών πράξεων 
(όταν το τελικό αποτέλεσμα είναι ζημιία) 

8. Γενικά έξοδα διοικήσεως. 
α. Δαπάνες προσωπικού 
Μισθοί και ημερομίσθια 

Επιβαρύνσεις κοινωνικής φύσεως για συντάξεις 
Λοιπές επιβαρύνσεις, 
β. Άλλα έξοδα διοικήσεως. 

ΣΤ. Λοιπές πληροφορίες: 

α. Ο αριθμός του προσωπικού, που απασχολήθηκε κατά 
μέσο όρο, κατά τη διάρκεια της χρήσεως, στο υποκατά¬ 
στημα. 

β· Για τους λογαριασμούς 2, 5 και 6 του Ενεργητικού, η 
κατάταξη των τίτλων ανάλογα με το αν θεωρήθηκαν ή όχι 
ως πάγια χρηματοπιστωτικά στοιχεία, κατά την έννοια του 
άρθρου 35 της Οδηγίας 86/635/ΕΟΚ. 

5. Το περιεχόμενο των λογαριασμών που αναφέρονται 
στην προηγούμενη παράγραφο, πρέπει να είναι συνταγ- 
μένο σύμφωνα με τα οριζόμενα στην Οδηγία 86/635/ 
ΕΟΚ. 

Η ακρίβεια και η αντιστοιχία των λογαριασμών αυτών με 
τους ετήσιους λογαριασμούς, ελέγχονται και βεβαιώνο¬ 
νται από εγκεκριμένο Ορκωτό Ελεγκτή που προβλέπεται 
από το Π.Δ. 226/1992 (ΦΕΚ τ. Α 120), σύμφωνα με τις 
διατάξεις των άρθρων 36 και 37 του παρόντος. 

Άρθρο 50ε 

(άρθρο 3 Οδηγίας 89/117/ΕΟΚ) 

Διατάξεις σχετικά με τα υποκαταστήματα πιστωτικών 
και χρηματοδοτικών ιδρυμάτων, που έχουν την 
έδρα τους σε τρίτη Χώρα. 

1. Τα υποκαταστήματα των πιστωτικών και χρηματοδο¬ 
τικών ιδρυμάτων που έχουν την έδρα τους σε τρίτη Χώρα 
υποχεούνται να δημοσιεύουν, σύμφωνα με το προηγού¬ 
μενο άρθρο 50δ παράγραφος 1, τα έγγραφα που αναφέ- 
ρονται στο άρθρο αυτό, τα οποία πρέπει να έχουν συντα¬ 
χθεί και ελεγχθεί σύμφωνα με τη νομοθεσία της Χώρας 
που βρίσκεται η έδρα. 

2. Εφόσον τα έγγραφα της προηγούμενης παραγράφου 
έχουν συνταχθεί σύμφωνα με την Οδηγία 86/635/ΕΟΚ ή 
κατά ισοδύναμο τρόπο και εφόσον πληρούται ο όρος της 
αμοιβαιότητας, για τα Κοινοτικά πιστωτικά και χρηματοδο¬ 
τικά ιδρύματα, στην τρίτη Χώρα που βρίσκεται η έδρα του 
ιδρύματος, εφαρμόζονται οι παράγραφοι 3, 4 και 5 του 
προηγούμενου άρθρου 50δ, με την επιπρόσθετη υποχρέ¬ 
ωση στις πληροφορίες της παραγρ. 4 να περιλαμβάνεται 
και το κεφάλαιο που έχει τεθεί στη διάθεση του υποκατα¬ 
στήματος. 

3. Στις άλλες περιπτώσεις εκτός εκείνων, που αναφέ- 
ρονται στην προηγούμενη παράγραφο 2, τα υποκαταστή¬ 
ματα υποχρεούνται να δημοσιεύουν τις ετήσιες οικονομι¬ 
κές καταστάσεις (ετήσιους λογαριασμούς), που αφορούν 
τη δραστηριότητά τους. 

4. Το άρθρο 12 παρ. 2 περ. δ' του Ν. 2076/1992 εφαρ¬ 
μόζεται κατ’ αναλογία στα υποκαταστήματα των πιστωτι¬ 
κών και χρηματοδοτικών ιδρυμάτων που αναφέρονται στα 
άρθρα 50γ, 50δ και 50ε. 

Άρθρο 3 

Η ισχύς των διατάξεων του παρόντος Προεδρικού Δια¬ 
τάγματος αρχίζει από τις εταιρικές χρήσεις που αρχίζουν 
από 1 ης Ιανουάριου 1994 και μετά. 


Στον Υπουργό Εμπορίου αναθέτουμε τη δημοσίευση 
και εκτέλεση αυτού του Προεδρικού Διατάγματος. 

Αθήνα, 31 Οκτωβρίου 1994 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

01 ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝ. ΠΑΠΑΝΤΩΝΙΟΥ ΑΛ. ΠΑΠΑΔΟΠΟΥΛΟΣ 

Ο ΥΠΟΥΡΓΟΣ ΕΜΠΟΡΙΟΥ 

Κ. ΣΗΜΙΤΗΣ 

-♦- 

ΠΡΑΞΕΙΣ ΥΠΟ ΥΡΓΙΚΟΥ ΣΥΜΒΟΥΛΙΟΥ 

(5) 

Πράξη 480 της 23 Νοεμβρίου 1994 
Παραχώρηση κατά κυριότητα και χωρίς τίμημα, δημόσιας 
δασικής έκτασης 118,788 στρεμμάτων, που βρίσκεται 
στη θέση «Αγελαδομάνδρια - Λακιά» της Περιφέρειας 
Κοινότητας Μαρμάρων Νομού Ιωαννίνων, στον Οργανι¬ 
σμό Εργατικής Κατοικίας, για ανέγερση εργατικών κα¬ 
τοικιών. 

ΤΟ ΥΠΟΥΡΓΙΚΟ ΣΥΜΒΟΥΛΙΟ 
Έχοντας υπόψη: 

α. Τις διατάξεις του Ν. 1558/85 «Κυβέρνηση και Κυβερ¬ 
νητικά Όργανα» (ΦΕΚ 137/τ.Α’/85). 

β. Τις διατάξεις του άρθρου 45 του Ν. 998/79 «περί 
προστασίας των δασών και των δασικών εν γένει εκτά¬ 
σεων της Χώρας» (ΦΕΚ 289/τ.Α'/79). 

γ. Τις διατάξεις του άρθρου 13 παρ. 2 Β του Ν. 1734/87 
(ΦΕΚ 189Α) «Βοσκότοποι και ρύθμιση ζητημάτων σχετι¬ 
κών με κτηνοτροφική αποκατάσταση και με άλλες παρα¬ 
χωρήσεις, καθώς και θεμάτων που αφορούν δασικές 
εκτάσεις». 

δ. Την αριθμ. 93286/10208/18.11.1994 εισήγηση του 
Υπουργού Γεωργίας για παραχώρηση δημόσιας δασικής 
έκτασης 118,788 στρεμμάτων που βρίσκεται στη θέση 
«Αγελαδομάνδρια - Λακιά» της Περιφέρειας Κοινότητας 
Μαρμάρων Νομού Ιωαννίνων, στον Οργανισμό Εργατικής 
Κατοικίας, για ανέγερση εργατικών κατοικιών, 
ε. Τα στοιχεία του σχετικού φακέλλου: 

1 - Το αριθμ. 2686/12.10.94 έγγραφο αίτημα του Οργα¬ 
νισμού Εργατικής Κατοικίας για παραχώρηση δημόσιας 
δασικής έκτασης 118,788 στρεμμάτων στη θέση Αγελα- 
δομάνδρια - Λακιά Περιφέρειας Κοινότητας Μαρμάρων 
Ιωαννίνων. 

2. Το αριθμ. 9225/18.10.94 έγγραφο του Δασαρχείου 
Ιωαννίνων. 

3. Το αριθμ. 4194/8.11.94 έγγραφο της Δ/νσης Δασών 
Ιωαννίνων που εισηγείται την ικανοποίηση του αιτήμα¬ 
τος. 

4. Την αριθμ. 131/3.11.94 γνωμοδότηση του Νομαρ¬ 
χιακού Συμβουλίου Ιωαννίνων που την 19.10.94 εισηγή- 
θηκε θετικά για την παραχώρηση. 

5. Την από 14.10.94 έκθεση επιπτώσεων και μέτρων 
προστασίας του Περιβάλλοντος, όπως συντάχθηκε από 
τον Δασολόγο του Δασαρχίου Ιωαννίνων Κώστα Λούκα. 

6. Το αριθμ. 7126/13.10.94 έγγραφο της Πολεοδομίας 
Ιωαννίνων που εγκρίνει περιβαλλοντικές επιπτώσεις που 
υποβλήθηκαν με το αριθμ. 9114/11.10.94 έγγραφο του 
Δασαρχείου Ιωαννίνων. 

7. Το αριθμ. 12542/3.10.94 έγγραφο της Δ/νσπς Γε¬ 
ωργίας Ιωαννίνων. 

8. Το αριθμ. 1552/10.10.94 έγγραφο της Κτηματικής 
Υπηρεσίας Ιωαννίνων. 

9. Το από 23.9.94 Τοπογραφικό Διάγραμμα του Γρα¬ 
φείου Τοπογραφικής της Δ/νσης Γεωργίας Ν. Ιωαννίνων, 
αποφασίζει: 

1. Παραχωρεί κατά κυριότητα και χωρίς τίμημα, στον 
Οργανισμό Εργατικής Κατοικίας, δημόσια δασική έκταση 
118,788 στρεμμάτων, που βρίσκεται στη θέση «Αγελαδο- 
μάνδρία - Λακιά» της Περιφέρειας Κοινότητας Μαρμάρων 
Νομού Ιωαννίνων, όπως αυτή εμφανίζεται στο θεωρημένο 
από το Γραφείο Τοπογραφικής της Δ/νσης Γεωργίας Ν. 
Ιωαννίνων την 23.9.1994 Τοπογραφικό Διάγραμμα, με 
κλίμακα 1:1000 και με στοιχεία α, β, γ...ψ, ω-α (στρεμμ. 
20,679) και Α, Β, Γ...Σ, Τ, ν-Α (στρεμμ. 98,109) με απο¬ 
κλειστικό σκοπό την ανέγερση εργατικών κατοικιών. 

2. Ορίζει τα ακόλουθα: 

α. Η παραχώρηση διαρκεί όσο υφίσταται ο σκοπός για 
τον οποίο γίνεται. 

β. Οι πόσης φύσεως κτιριακές εγκαταστάσεις θα γίνουν 
μετά την έγκρισή τους αρμοδίως και δεν θα υπερβαίνουν 
τα 18% της όλης έκτασης, στην υπόλοιπη δε έκταση με 
μέριμνα και δαπάνη του παραχωρησιούχου και με υπό¬ 
δειξη του Δασαρχείου Ιωαννίνων, θα γίνουν έργα βελτίω¬ 
σης, συντήρησης και επαύξησης της υφιστάμενης δασι¬ 
κής βλάστησης, σύμφωνα με τους όρους της αριθμ. 7126/ 
13.10.94 απόφασης του Τμήματος Πολεοδομίας και Π.Ε. 
της Νομαρχίας Ιωαννίων και τους λοιπούς συμπληρωματι¬ 


κούς που θα τεθούν στην μελέτη Επιπτώσεων και Αποκα¬ 
τάστασης Περιβάλλοντος που θα συνταχθεί από τον Ορ¬ 
γανισμό Εργατικής Κατοικίας και θα θεωρηθεί και εγκρι- 
θεί από το ΥΠΕΧΩΔΕ. 

γ. Ο επιδιωκόμενος με την παραχώρηση σκοπός, πρέ¬ 
πει να πραγματοποιηθεί το αργότερο εντός πέντε (5) ετών 
από της εγκαταστάοεως του παραχωρησιούχου. Επιτρέ¬ 
πεται παράταση του χρόνου ολοκλήρωσης του σκοπού της 
παραχώρησης, επί μία διετία (2ετία), με την προϋπόθεση 
ότι, η καθυστέρηση οφείλεται σε υπαιτιότητα της διοίκη¬ 
σης. 

Η μή συμμόρφωση του παραχωρησιούχου με τους 
όρους αυτής της Πράξης και η μή εφαρμογή των επιβαλ- 
λομένων μέτρων, συνιστούν λόγο υποχρεωτικής ανάκλη¬ 
σης της παραχώρησης. 

Η παραχώρηση αυτή ισχύει από την εγκατάσταση του 
Οργανισμού Εργατικής Κατοικίας στην παραχωρούμενη 
έκταση, συντασσομένου υπό του οικείου Δασάρχου σχετι¬ 
κού πρωτοκόλλου εγκαταστάοεως, αντίγραφο του οποίου 
θα κοινοποιηθεί στο Τμήμα Αλλαγής Χρήσης Δασικών 
Γαιών, για να διατηρηθεί στο αρχείο του. 

Στο Δασαρχείο Ιωαννίνων ανατίθεται η μέριμνα για την 
παρακολούθηση τήρησης των όρων της παρούσας. 

Η Πράξη αυτή να δημοσιευθεί στην Εφημερίδα της Κυ- 
βερνήσεως. 

Ο Πρόεδρος Τα Μέλη 

Ακριβές αντίγραφο 

Ο Γραμματέας του Υπουργικού Συμβουλίου 
ΣΩΤΗΡΗΣ ΛΥΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




